Document ID: /roh_data/filtered/fineweb-2-filterrobots_roh.jsonl.gz/3091

I vaglia la paina da sa preparar bain per esser uschè effizient sco pussaivel. Qua ils tips:
1. Far urden avant cumenzar a nettegiar
Sch'ins fa urden avant da cumenzar a nettegiar ston ins pulir pli pauca rauba. In ulteriur avantatg è ch’ins ha puspè ina giada fatg urden cun tut la rauba.
2. Glista da pendenza
Avant da cumenzar a pulir rendi dad ir tras mintga stanza e scriver si tge ch’ins sto far nua. Uschia ves'ins direct era tge meds da pulir ch'ins dovra ed ins po sa preparar meglier. Cun quai pon ins era quintar ora +/- quant temp ch’ins dovra per nettegiar tut.
3. Di per di in'autra stanza
Il meglier è da reparter la lavur sin plirs dis. Uschia pon ins sa concentrar di per di sin in'autra stanza. E sch'ins taidla sin ils experts duess ins cumenzar a nettegiar cun la stanza la pli malnetta. Per regla è quai il bogn ni la cuschina.
4. Cumenzar sisum e finir giusut
Nettegiar duess ins cun sistem. Vul dir cumenzar il pli entasum e sisum la stanza e finir orasum e giusut. Igl è era enconuschent che persunas cun in maun dretg duessan pulir da dretg a saneser e persunas da maun sanester cuntrari. Uschia na po betg vegnir malnet quai ch’ins ha gia nettegià. Ils funs duess ins nettegiar sco ultim.
5. La motivaziun na dastga betg mancar
Co sa motivar, taidla qua